b'\n_START_ARTICLE_\nAvtostop\n_START_PARAGRAPH_\nAvtostop (tudi avto\xc5\xa1top) je na\xc4\x8din potovanja na kraj\xc5\xa1e ali dalj\xc5\xa1e razdalje, z ustavljanjem avtomobilov in prisedanjem. Gre za brezpla\xc4\x8dno obliko avtomobilskega prevoza. Najpogostej\xc5\xa1e znamenje za avtostop je dvignjen palec, uporablja pa se tudi pisno sporo\xc4\x8dilo z navedbo kraja, smeri ali dr\xc5\xbeave potovanja na listu._NEWLINE_Pogosteje se pojavlja od \xc5\xa1estdesetih let 20. stoletja, ko je z dvigom standarda v razvitem svetu osebni prevoz postal dosegljiv \xc5\xa1ir\xc5\xa1emu sloju prebivalstva. To\xc4\x8dke za avtostop so navadno na obrobju ve\xc4\x8djih mest in na mestnih vpadnicah. Po izku\xc5\xa1njah potujo\xc4\x8dih so nekatera obmo\xc4\x8dja Slovenije in tujine dobila oznake bolj ali manj primernih, gostoljubnih, nevarnih ipd. lokacij. Postajali\xc5\xa1\xc4\x8da, kjer \xc5\xa1toparji \xc4\x8dakajo na prevoz, so v Sloveniji v veliki meri prometno nezadovoljivo urejena, kar predstavlja ogro\xc5\xbeanje prometne varnosti tako za \xc5\xa1toparje, ki morajo pri \xc5\xa1topanju stati na cesti\xc5\xa1\xc4\x8du, kot tudi za voznike, ki jim morajo tam ustavljati.'